Akanya ka seno: Letlalo la yone le na le ditlhale tse di nnye tse di tlhatlaganeng jaaka matlhokwa a mmetšhisi. Tsela e ditlhale tseo di tlhatlaganeng ka yone e dira gore di lebege e kete ke spiral kgotsa spring. Ditlhale tseo ga di na mmala. Mmala o o pududu o dirwa ke tsela e di tlhatlaganeng ka yone, e seng seedi sa mmala o mobududu. Disele di le dintsi tsa yone di lebega di le pududu. Mme fa o leba berry eo go tswa mo matlhakoreng a a farologaneng, o kgona go bona mebala e e farologaneng jaaka botala, pinki kgotsa serolwana. Seo se bakwa ke go fetoga ga tsela e ditlhale tsa yone di tlhatlaganeng ka yone. Fa o leba berry eno o le gaufi thata le yone, o tla lemoga gore mmala mongwe le mongwe o ikemetse le gore mebala e mengwe e tlhaga thata go gaisa e mengwe.